Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 916/12/7707	Prešov, 28.10.2014
EEČ : 2-58-667-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Prešov
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.9.2013, spisová značka 3 Pv 916/12/7707, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 13. 10. 2012 v čase o 22.15 hod. v Sabinove viedla v smere od podniku Sanas, po vedľajšej ceste označenej dopravnou značkou „Daj prednosť v jazde“, osobné motorové vozidlo značka XXXXX kde na križovatke s cestou 1/68, označenou ako hlavná cesta, nedala prednosť po tejto ceste zľava prichádzajúcemu vozidlu značky XXXXX, ktoré viedol XXXXX, došlo k zrážke, pričom XXXXX, nar. XXXXX, utrpela komplikovanú nestabilnú zlomeninu pravostrannej polovice panvy so zlomeninou kĺbovej jamky stehennej kosti vpravo, s dobou liečenia a práceneschopnosťou 6-7 mesiacov, XXXXX nar. XXXXX natiahnutie a vytknutie chrbtice krčnej oblasti s dobou liečenia a práceneschopnosťou od 14. 10. do 27. 11. 2012, XXXXX, nar. XXXXX zlomeninu pravého priečneho výbežku tretieho driekového stavca, ťažké podvrtnutie chrbtice v oblasti hrudno-driekovej, zmliaždenie drieku, odreniny kože krku a ľavého pleca s dobou liečenia a práceneschopnosťou od 14. 10. do 28. 11. 2012 a menšie zranenia utrpeli aj XXXXX a XXXXX.

Uznesením prokurátora Okresnej prokuratúry XXXXX zo dňa 16.9.2013, spisová značka 3 Pv 916/12/7707, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
Uznesením Okresnej prokuratúry XXXXX 3 Pv 916/12/7707 zo dňa  29. 04. 2013, ktoré nadobudlo právoplatnosť dňa 25. 05. 2013, bolo trestné stíhanie proti obvinenej  XXXXX, za   prečin  ublíženia  na   zdraví   podľa § 157 ods. 1 Trestného zákona, podmienečne zastavené a bola jej určená skúšobná doba v trvaní 15 (pätnásť) mesiacov. Skúšobná doba uplynula dňa  25. 08. 2014.
 
            Podľa § 217 ods. 1 veta prvá Trestného poriadku č. 301/2005 Z. z., ak obvinený v priebehu skúšobnej doby viedol riadny život, splnil povinnosť nahradiť škodu a vyhovel aj ďalším uloženým obmedzeniam, a povinnostiam, prokurátor rozhodne, že sa obvinený osvedčil.
 
Po uplynutí skúšobnej doby boli probačným a mediačným úradníkom Okresného súdu XXXXX vyžiadané správy o povesti obvinenej osoby z miesta bydliska, obvodného úradu a príslušného OO PZ a bol aktualizovaný odpis registra trestov. Z týchto materiálov bolo zistené, že obvinená osoba viedla počas skúšobnej doby podmienečného zastavenia trestného stíhania riadny život a nedopustila sa žiadneho protiprávneho konania.
 
Vzhľadom na uvedené skutočnosti bolo potrebné rozhodnúť o tom, že sa obvinená XXXXX osvedčila v skúšobnej dobe podmienečného zastavenia trestného stíhania, uloženej uznesením Okresnej prokuratúry XXXXX sp. zn.             3 Pv 916/12/7707 zo dňa 29. 04. 2013, a preto bolo rozhodnuté tak, ako je to uvedené vo výrokovej časti tohto rozhodnutia.
  
            V zmysle § 217 ods. 4 Trestného poriadku č. 301/2005 Z. z. po nadobudnutí právoplatnosti tohto rozhodnutia nastávajú účinky zastavenia trestného stíhania [§ 9 ods. 1 písm. e)].

Poučenie:
Proti tomuto uzneseniu je prípustná sťažnosť, ktorú možno podať do  3 (troch) dní odo dňa oznámenia na Okresnú prokuratúru XXXXX. Sťažnosť má odkladný účinok. 

Mgr. Michal Petrík
prokurátor